Nudpieda Gen

Nudpieda Gen (japane :はだしのゲン [hadaŝi no gen]) estas membiografia mangao de Nakazawa Keiji pri la atombombado de Hiroŝimo la 6-an de aŭgusto 1945. Ĝi baziĝas sur reala sperto de la verkisto dum la Dua Mondmilito kaj lia vivo post la milito. La verkisto perdis siajn patron kaj gefratojn pro la atombombado, samkiel la ĉefrolulo Gen. La mangao apartenas al ĝenro ŝonen (por adoleskaj knaboj), entenanta dramon kaj historiajn scenojn.

La unua ĉapitro estis publikigita en la ĉiusemajna magazino Shōnen Jump (kiu antaŭe publikigis la membiografan rakonton Ore wa Mita [おれは見た; Mi vidis ĝin] de Nakazawa) en 1973, kaj nuliĝis en la jaro 1974. Ĝi moviĝis al tri aliaj malpli disvastigitaj magazinoj: Shimin (Civitano), Bunka Hyoron (Kultura kriticismo), kaj Kyoiku Hyoron (Eduka kriticismo).https://web.archive.org/web/20160816065939/http://mediaarts-db.jp/mg/magazine_works/1872

 Tradukoj 
Anglalingva grupo (Project Gen) en 1976 komencis traduki ĝin en la anglan; la unuaj kvar volumoj ekzistas angle.https://en.wikipedia.org/wiki/Barefoot_Gen#cite_note-Adams-5https://en.wikipedia.org/wiki/Barefoot_Gen#cite_note-6 Alie, franclingva, germanlingva, itallingva, korealingva, ruslingva, hispanlingva kaj indonezialingva versioj estas jam eldonataj.

Esperanta grupo (Rondo Gen) eldonis nur la unuan libron en Esperanto en 1982; ĉeftradukisto estis Izumi Yukio.https://www.linguahiroshima.com/detail?id=3312

 Serio sur malsamaj magazinoj 
 1973 ĝis 1974 - magazino Shukan Shōnen Jump
 1975 ĝis 1976 - magazino Shimin
 1977 ĝis 1980 - magazino Bunka Hyoron
 1982 ĝis 1985 - magazino Kyoiku Hyoron

 Filmoj 
Serion da tri filmoj en la 1970-aj jaroj reĝisoris Yamada Tengo.
 Hadashi no Gen はだしのゲン (1976)
 Hadashi no Gen: Namida no Bakuhatsu はだしのゲン　涙の爆発（1977）
 Hadashi no Gen: PART3 Hiroshima no Tatakai はだしのゲン PART3　ヒロシマのたたかい（1980）
 Animeoj 
 Du animeojn en 1982 kaj 1983 reĝisoris Mori Masaki por firmao Gen Production (ゲンプロダクション), kiun fondis Nakazawa. La animacio estis kreata de Madhouse.

 Referencoj 

 Eksteraj ligiloj 
 Oficiala retpaĝo (japane), arkivigite en septembro 2013
 recenzo de Russ William de novembro 2003 pri la esperanta eldono, kun titolpaĝo kaj du ekzemplaj scenoj (, jen ankaŭ arkive)

Kategorio:Mangao
Kategorio:Animeo
Kategorio:Bildliteraturo en Esperanto
Gen
Gen
Kategorio:Malutopiaj bildstrioj
Kategorio:Verkoj pri infanoj dum milito